Hemos tener en cuenta que lAntroxu significa fartase bien pa preparase pa una época dayunu y abstinencia. Yo nun  malcuerdo del ayunu, pero sí que malcuerdo de l «abstinencia» y del potaxe de vixilia que se facía na mio casa. Potaxe blanco, asina lo llamábemos, porque llevaba arroz en vez de berces o rabices. Dicía mio güela que nun se-y podíen echar berces porque les berces son mui llambiones y quieren grasa cuanto más meyor, pa que salga un bon pote bien manteigao. Claro quesa creencia foi desaniciándose. Agora lo que ta de moda ye comer «light», berces esllavazaes ensin un plizcu de grasa, y sinón acelgues, espinaques y  otres verdures. Dicen los espertos en dietética que comiéndoles cocinaes al vapor, ensin más nada, como les que se cuecen pa los gochos, mantiense la llinia y baxal colesterol y la tensión.